Zastava Mjanmara

Zastava Mjanmara je zvanično usvojena 21. oktobra 2010. godine, a zamijenila je dotadašnju socijalističku zastavu koja se koristila od 1974. godine. Pored nove zastave, promijenjeno je i ime države u Savezna republika Mjanmar, što je definisano u novom Ustavu usvojenom 2008. godine.
Zastava se sastoji iz tri horizontalna polja, gornjeg žutog, srednjeg zelenog i donjeg crvenog, sa bijelom petokrakom zvijezdom u sredini. Tri boje simboliziraju solidarnost, mir i tišinu, hrabrost i odlučnost.

 Stara zastava 
mini|desno|200px|Stara zastava Mjanmara
Ranija zastava Mjanmara je usvojena 3. januara 1974 nakon proglašenja socijalističke republike od strane Ne Wina. Zastava se sastoji od crvenog polja sa plavim kvadratom u gornjem lijevom uglu. Unutar njega nalazi se zupčanik sa stabljikom riže. Ti socijalistički simboli predstavljaju radnike i farmere. Zupčanik okružuju 14 petokrakih zvijezda koje predstavljaju administrativne divizije Mianmara. Bijela boja simbolizira čistoću, plava mir i integritet, a crvena hrabrost. Ukinuta je u skladu sa novim, usvojenim Ustavom iz 2008. godine.

 Također pogledajte 

 Grb Mjanmara

Mjanmar
Kategorija:Mjanmar